# **Anexa 2: Criteriile de verificare a conformității administrative și a eligibilității**

## **A4.1. Criterii de verificare a conformității administrative**

|  | **Criterii** | **Subcriterii prelucrate automat de către sistemul informatic** | **Subcriterii procesate de evaluatori** |
| --- | --- | --- | --- |
| 1. | Cererea de finanțare respectă formatul solicitat și conține toate anexele solicitate. | Cererea de finanțare respectă formatul standard din *Ghidul Solicitantului Condiții Specifice* și *Orientări privind Accesarea finanțărilor în cadrul Programului Operațional Capital Uman* și este însoțită de toate anexele solicitate. | Anexe obligatorii conform ”*Orientări privind Accesarea finanțărilor în cadrul Programului Operațional Capital Uman 2014-2020”*   1. **Declarație de angajament** (Anexa 2: *Orientări privind accesarea finanțărilor în cadrul Programului Operațional Capital Uman 2014-2020*, modificat prin Corrigendum nr 2/29.11.2016) 2. **Declarație de eligibilitate,** câte un exemplar semnat de fiecare membru al parteneriatului (Anexa 3: *Orientări privind accesarea finanțărilor în cadrul Programului Operațional Capital Uman 2014-2020*) 3. **Declarația privind evitarea dublei finanțări,** câte un exemplar semnat de fiecare membru al parteneriatului (Anexa 4: *Orientări privind accesarea finanțărilor în cadrul Programului Operațional Capital Uman 2014-2020*) 4. **Declarație privind eligibilitatea TVA aferentă cheltuielilor ce vor fi efectuate în cadrul operațiunii propuse spre finanţare din FESI 2014-2020,** câte un exemplar semnat de fiecare membru al parteneriatului (anexa 5 Orientari privind accesarea finanțărilor în cadrul Programului Operațional Capital Uman 2014-2020) 5. **Acordul de parteneriat** (în formatul indicat prin Ghidul solicitantului și asumat de reprezentanții legali sau împuterniciții partenerilor) semnat de solicitant împreună cu partenerii (Anexa 5 la Contractul de finanțare condiții generale POCU, modificat prin corrigendum nr 2 /29.11.2016) 6. **Procedura selecției partenerilor** **(inclusiv documentele justificative, după caz);** 7. **Nota justificativă privind valoarea adăugată a parteneriatului**, semnată de solicitant. |
| 2. | Cererea de finanțare este semnată de către reprezentantul legal sau de împuternicitul acestuia? |  | Se verifică dacă persoana care a semnat cererea de finanțare este aceeași cu reprezentantul legal sau împuternicitul acestuia. |

## **A4.2. Criterii de verificare a eligibilității**

|  | **Criterii** | **Subcriterii prelucrate automat de către sistemul informatic** | **Subcriterii procesate de evaluatori** |
| --- | --- | --- | --- |
| ***A. Eligibilitatea solicitantului şi a partenerilor*** | | | |
| 3. | Solicitantul și Partenerii săi fac parte din categoria de beneficiari eligibili și îndeplinesc condițiile stabilite în Ghidul Solicitantului – condiții specifice? |  | **Solicitant eligibil:**   * **Institut sau instituție medicală publică** în subordinea Ministerului Sănătății cu competențe în diagnosticul, stadializarea și tratamentul infecțiilor cu virusuri hepatitice de la stadiul de hepatită până la ciroza hepatică decompensată și hepatocarcinom. Este obligatoriu ca acesta să fie localizată într-una din următoarele regiuni de dezvoltare funcție de gradul de acoperire a proiectului: * Proiectul 1 destinat regiunilor Sud-Vest Oltenia şi Sud Muntenia este obligatoriu ca institutul sau instituția medicală publică să fie localizată într-una din următoarele regiuni: Sud-Vest Oltenia, Sud Muntenia sau București Ilfov. * Proiectul 2 destinat regiunilor Sud-Est şi Nord Est este obligatoriu ca aceasta să fie localizată într-una din următoarele regiuni: Sud-Est sau Nord Est. * **Institut sau instituție de sănătate publică aflată în subordinea Ministerului Sănătății** cu personalitate juridică cu atribuții în domeniul:   1. monitorizării stării de sănătate a populației   2. organizării, conducerii, îndrumării și verificării din punct de vedere tehnic și metodologic, pe întregul teritoriu al țării, a sistemului informațional în domeniul sănătății;   3. asigurării coordonării tehnice și metodologice la nivel național a programelor de sănătate publică, în domeniul bolilor netransmisibile;   4. elaborării strategiilor și politicilor din domeniul combaterii și controlului bolilor netransmisibile și a proiectelor de acte normative, norme, metodologii si instrucțiuni derularea și implementarea intervențiilor de sănătate în domeniul bolilor netransmisibile;   5. supravegherii stării de sănătate a populației, bolile transmisibile şi netransmisibile, pentru identificarea problemelor de sănătate comunitară;   6. elaborării metodologiei, instrumentelor si indicatorilor de monitorizare si evaluare a serviciilor si programelor de sănătate publică, de promovare a sănătății și de educație pentru sănătate;   7. cercetării-dezvoltării în domeniul sănătății publice și al managementului sănătății publice;   8. colectării, analizei și diseminării de date statistice privind sănătatea publică; * Ministerul Sănătății, organ de specialitate al administrației publice centrale, cu personalitate juridică, în subordinea Guvernului;   **Parteneri eligibili:**   * **Ministerul Sănătății,** organ de specialitate al administrației publice centrale, cu personalitate juridică, în subordinea Guvernului; * **Institut sau instituție de sănătate publică aflată în subordinea Ministerului Sănătății** cu personalitate juridică cu atribuții în domeniul:  1. monitorizării stării de sănătate a populației 2. organizării, conducerii, îndrumării și verificării din punct de vedere tehnic și metodologic, pe întregul teritoriu al țării, a sistemului informațional în domeniul sănătății; 3. asigurării coordonării tehnice și metodologice la nivel național a programelor de sănătate publică, în domeniul bolilor netransmisibile; 4. elaborării strategiilor și politicilor din domeniul combaterii și controlului bolilor netransmisibile și a proiectelor de acte normative, norme, metodologii si instrucțiuni derularea și implementarea intervențiilor de sănătate în domeniul bolilor netransmisibile; 5. supravegherii stării de sănătate a populației, bolile transmisibile şi netransmisibile, pentru identificarea problemelor de sănătate comunitară; 6. elaborării metodologiei, instrumentelor si indicatorilor de monitorizare si evaluare a serviciilor si programelor de sănătate publică, de promovare a sănătății și de educație pentru sănătate; 7. cercetării-dezvoltării în domeniul sănătății publice și al managementului sănătății publice; 8. colectării, analizei și diseminării de date statistice privind sănătatea publică;  * **Institut sau instituție medicală publică din subordinea Ministerului Sănătății sau din rețeaua autorităților administrației publice locale sau consiliilor județene cu competențe de asistența medicală inclusiv în diagnosticul, stadializarea și tratamentul infecțiilor cu virusuri hepatitice.** Este obligatoriu ca acesta să fie localizată într-una din următoarele regiuni de dezvoltare funcție de gradul de acoperire a proiectului: * Proiectul 1 destinat regiunilor Sud-Vest Oltenia şi Sud Muntenia este obligatoriu ca aceasta să fie localizată într-una din următoarele regiuni: Sud-Vest Oltenia, Sud Muntenia sau București Ilfov; * Proiectul 2 destinat regiunilor Sud-Est şi Nord Est este obligatoriu ca aceasta să fie localizată într-una din următoarele regiuni: Sud-Est, Nord Est sau București Ilfov * **ONG-uri relevante (exclusiv pentru subactivităţile 1.2. și/ sau 1.6 și/ sau activitatea 2).** * Selecția partenerului/ partenerilor s-a realizat cu respectarea legislației europene şi naționale. * Parteneriatul demonstrează capacitate financiară: dispune de resursele financiare necesare, din surse proprii sau atrase stipulate în *Orientări privind Accesarea finanțărilor în cadrul Programului Operațional Capital Uman, cu modificările și completările ulterioare.* * Activitățile de subcontractare se realizează numai de către solicitantul de finanțare, nu şi de partenerul acestuia[[1]](#footnote-1). * Alocarea financiară gestionată de Beneficiar/ lider de parteneriat trebuie să fie mai mare decât alocarea financiară gestionată de oricare alt membru al parteneriatului * Solicitantul și fiecare partener este legal constituit și are domeniul/domeniile de activitate corespunzător activităților/ subactivităților pe care le va desfășura în proiect. * Fiecare dintre parteneri, acolo unde este cazul, este implicat în cel puţin o activitate relevantă[[2]](#footnote-2) (ex. Prin activitate relevantă se înțelege acea activitate/ subactivitate care contribuie în mod direct la atingerea indicatorilor) |
| ***B. Eligibilitatea proiectului*** | | | |
| 4. | Proiectul propus spre finanțare (activitățile proiectului, cu aceleaşi rezultate, pentru aceiaşi membri ai grupului țintă) a mai beneficiat de sprijin financiar din fonduri nerambursabile (dublă finanțare)?[[3]](#footnote-3) |  | Se verifică dacă solicitantul a declarat în documentul *Declarația privind evitarea dublei finanțări* că proiectul propus spre finanțare (activitățile proiectului, cu aceleaşi rezultate, pentru aceiaşi membri ai grupului ţintă) **NU a mai beneficiat de sprijin financiar din fonduri nerambursabile.**  **NB.** Nu se vor considera dublă finanțare situațiile în care: aceeași persoană din grupul țintă va beneficia în perioade diferite de timp în contextul prezentului apel sau în apeluri diferite de două sau mai multe servicii medicale prevenire, depistare precoce (screening), diagnostic și direcționare către tratament al pacienților cu boli hepatice cronice secundare infecțiilor virale cu virusuri hepatitice B/ D și C, precum și situațiile în care aceeași persoană din grupul țintă va beneficia de două sau mai multe servicii medicale diferite prin proiecte diferite (ex. tuberculoză, cancer col, cancer mamar, screening hepatită etc.) (*eligibilitate proiect/ cheltuieli*). De asemenea, nu se vor considera dublă finanțate situațiile în care în cadrul aceluiași proiect o persoană din grupul țintă va beneficia în perioade diferite de timp de același serviciu medical *(ex. investigare cu Fibroscan, testarea pentru Ac anti HBs, Ag HBe, Ac anti HBe, Ac anti VHD, precum şi pentru determinarea cantitativă ADN-VHB, ARN VHD etc.),* aceste servicii medicale fiind necesare de exemplu pentru confirmarea infecției cronice, etc.  NB. Având în vedere amploarea acțiunilor de screening asupra grupului țintă și durata de implementare a proiectelor regionale care vor fi finanțate în contextul prezentului apel, NU se va considera dublă finanțare situația în care entitatea care va fi beneficiarul final al echipamentului achiziționat în contextul acestui apel a beneficiat sau va beneficia de achiziție echipamente prin alte finanțări rambursabile și/ sau nerambursabile ex. Granturi SEE & Norvegine, Banca Mondială, Programe de Cooperare Teritorială 2017-2013/ 2014-2020, fonduri structurale 2017-2013/ FESI 2014-2020 etc. |
| 5. | Proiectul propus spre finanțare nu este încheiat în mod fizic sau implementat integral înainte de depunerea cererii de finanțare la autoritatea de management, indiferent dacă toate plățile aferente au fost efectuate de către solicitant (art. 65, alin (6) din RDC nr. 1303/2013)? |  | Solicitantul a bifat NU în cererea de finanţare (în vederea respectării dispozițiilor art. 65 alin. (6) din RDC nr. 1303/2013 privind eligibilitatea cheltuielilor) sau, dacă a bifat și DEMARAT, solicitantul a precizat că a respectat legislația relevantă aplicabilă proiectului, conform art.125, alin 3, lit. (e) din Reg. CE nr. 1303/2013. |
| 6. | Proiectul se încadrează în programul operațional, conform specificului de finanțare stabilit în Ghidul Solicitantului – condiții specifice? |  | Se verifică dacă solicitantul a încadrat proiectul în axa prioritară, prioritatea de investiții, obiectivul specific, indicatorii de realizare imediată şi de rezultat și tipurile de măsuri, conform POCU şi prezentului Ghid al solicitantului – condiții specifice.  Proiectul respectă țintele minime ale indicatorului specific de realizare **4S208**  **Activitatea 1**   * **Indicatorul specific de realizare 4S208**   Pentru indicatorul **4S208** minimul obligatoriu la nivel de proiect este de 130.000 persoane (*eligibilitate proiect*) (regiuni mai puțin dezvoltate)  Minim 50% din ținta indicatorului **4S208** Persoane care au beneficiat de servicii medicale de prevenție/ diagnosticare precoce etc., trebuie să fie *persoane din grupuri vulnerabile* (conform definiției din **Anexa 1: Definițiile indicatorilor de rezultat și realizare**   * **Indicatorul specific de rezultat 4S51**   Ținta minimă per proiect pentru indicatorul **4S51** este de 2% din ținta indicatorului ***4S208*** |
| 7. | Grupul țintă este eligibil? | * Grupul țintă al proiectului trebuie să se încadreze în categoriile eligibile menționate în prezentul Ghid | **Activitatea 1: Furnizarea serviciilor de sănătate orientate către prevenire, depistare precoce (screening), diagnostic și direcționare către tratament al pacienților cu boli hepatice cronice secundare infecțiilor virale cu virusuri hepatitice B/ D și C**  Din perspectiva grupului țintă al proiectului, în cadrul prezentului apel de proiecte vor fi finanțate proiecte cu acoperire regională, fiecare proiect vaacoperi în mod obligatoriu 2 regiuni de dezvoltare:proiectul 1regiunile de dezvoltare: *Sud-Vest Oltenia și Sud Muntenia,* respectivproiectul 2 *regiunile: Sud-Est și Nord Est (eligibilitate proiect).*  În contextul prezentului ghid este necesar ca grupul țintă -*Persoane care vor beneficia de programe de sprijin (screening) – Persoane care vor beneficia de servicii de sănătate orientate către prevenire, depistare precoce (screening), diagnostic și direcționare către tratament al pacienților cu boli hepatice cronice secundare infecțiilor virale cu virusuri hepatitice B/D și C, din care: persoane aparținând grupurilor vulnerabile,* să îndeplinească CUMULATIV următoarele condiții la intrarea în intervenție (vezi **Anexa 1: Definițiile indicatorilor de rezultat și realizare**) (*eligibilitate grup țintă/ eligibilitate cheltuieli)*:   * au vârsta peste 40 ani; * au domiciliul într-una din regiunile vizate de proiect:   1. proiect 1 - domiciliul într-una din regiunile: *Sud-Vest Oltenia sau Sud Muntenia,*   2. proiect 2 - domiciliul într-una din regiunile: *Sud-Est sau Nord Est*.   Localizarea grupului țintă va fi interpretată EXCLUSIV din perspectiva domiciliului persoanei care beneficiază de servicii de sănătate orientate către prevenire, depistare precoce (screening), diagnostic și direcționare către tratament al pacienților cu boli hepatice cronice secundare infecțiilor virale cu virusuri hepatitice B/D și C, cu excepția persoanelor care nu au acte de identitate pentru care domiciliul este considerat locul menționat în declarația pe propria răspundere.  **Excepție:**  Persoanele care nu au acte de identitate, dar locuiesc în acest teritoriu vor reprezenta grup țintă eligibil dacă se constată că locuiesc în regiunile de dezvoltare menționate în baza unei declarații pe propria răspundere.   * Nu fac parte din categoria persoane gravide şi/ sau persoane lipsite de libertate.   La nivel de proiect este necesar ca grupul țintă să provină din ambele regiuni de dezvoltare vizate de proiect: *Sud-Vest Oltenia și Sud Muntenia,* respectiv *Sud-Est și Nord Est*.  **Atenție!** Beneficiarul are obligația de a justifica încadrarea persoanelor în grupul țintă. |
| 8. | Valoarea proiectului și contribuția financiară solicitată se încadrează în limitele stabilite în Ghidul Solicitantului? | * Valoarea totală a proiectului și valoarea asistenței financiare nerambursabile solicitate se înscriu în limitele stabilite în prezentul Ghid al solicitantului – condiții specifice | Valoarea maximă eligibilă a unui proiect este de 10.000.000 euro. |
| 9. | Durata proiectului |  | Perioada de implementare a proiectului este de maximum 63 luni, dar nu mai târziu de 30 noiembrie 2023.  Proiectele care vor prevedea o perioadă de implementare mai mare de 63 luni şi mai târziu de 30 noiembrie 2023 vor fi respinse. |
| 10. | Cheltuielile prevăzute respectă prevederile legale privind eligibilitatea |  | * Cheltuieli de tip FEDR aferente cheltuielilor directe ale proiectului: maximum 10% din cheltuielile directe eligibile ale proiectului. * Cheltuielile generale de administrație (cheltuieli indirecte decontate pe bază de costuri reale) vor fi decontate ca maximum 15% din cheltuielile directe ale proiectului. * La nivel de proiect, suma cheltuielilor directe alocate subactivităţilor aferente activității 1 trebuie să fie de minimum 70% din valoarea totală eligibilă a proiectului. |
| 11. | Bugetul proiectului respectă rata de cofinanțare? |  | Se va verifica respectarea ratei de cofinanțare FSE, buget național și contribuția proprie minimă pentru fiecare membru al parteneriatului |
| 12. | Proiectul cuprinde cel puțin activitățile obligatorii? | * Proiectul trebuie să cuprindă cel puțin activitățile obligatorii, prevăzute în prezentul Ghid | * Propunerile de proiecte trebuie să includă în mod obligatoriu **sub activitățile 1.1. - 1.5. şi activitatea 2 menționate în subcapitolul 1.3.1. Tipuri de activități eligibile *(eligibilitate proiect)* la care se adaugă activitatea de management proiect.** * La completarea cererii de finanțare în sistemul electronic, beneficiarii sunt obligați să respecte gruparea activităților/ sub-activităților conform prezentului ghid. * Fiecare propunere de proiect va asigura o acoperire a furnizării de servicii de prevenire, depistare precoce (screening), diagnostic și direcționare către tratament al pacienților cu boli hepatice cronice secundare infecțiilor virale cu virusuri hepatitice B/ D și C pentru grupul ţintă din două regiuni de dezvoltare: proiectul 1: *Sud-Vest Oltenia și Sud Muntenia, respectiv* proiectul 2: *Sud-Est și Nord Est.* |
| 13. | Proiectul cuprinde măsurile minime de informare și publicitate? |  | * Conform *Metodologiei de verificare, evaluare și selecție a proiectelor POCU,* beneficiarul este obligat să descrie în cererea de finanțare activitățile obligatorii de informare și publicitate proiect (*eligibilitate proiect*) prevăzute în *Orientări privind accesarea finanțărilor în cadrul Programului Operațional Capital Uman 2014-2020*, Capitolul 9. „Informare și publicitate”, pag. 54*,* precum şi în corrigendumul nr. 2[[4]](#footnote-4). Astfel, măsurile minime de informare si publicitate care trebuie descrise în cererea de finanțare sunt: * asigurarea vizibilității proiectului (prin expunerea unui afiș) la sediul de implementare a proiectului; * beneficiarii trebuie să se asigure ca cei care participă în cadrul proiectului sunt informați în mod specific cu privire la sprijinul acordat prin FSE; * orice fel de documente referitoare la implementarea proiectelor şi publicate pentru public sau participanți trebuie să includă o mențiune cu privire la faptul ca operațiunea a fost sprijinită în cadrul FSE prin POCU. * Cheltuielile aferente activității de informare și publicitate proiect vor fi incluse la capitolul cheltuieli indirecte, iar cheltuielile aferente activității 2 la cheltuieli directe. * Manualul de Identitate Vizuală pentru Instrumentele Structurale 2014-2020 (MIV) actualizat și formatele de materiale de informare și obiecte promoționale pot fi descărcate accesând link-ul <http://www.fonduri-ue.ro/transparenta/comunicare>. |

1. În cazul în care legislația specifică din statele membre UE, de proveniență a partenerilor transnaționali, nu consideră ca fiind subcontractate cheltuielile aferente experților care, în baza formei de angajare, sunt obligaţi să emită factură către partenerul transnaţional, aceste cheltuieli nu intră sub incidența acestui subcriteriu. În această situație, menționarea în cererea de finanțare a referințelor legislative aplicabile experţilor partenerului transnaţional se va face conform cerințelor din Ghidul Solicitantului – condiții specifice; [↑](#footnote-ref-1)
2. În contextul prezentului ghid al solicitantului sunt avute în vedere pentru acest criteriu sub-activitățile 1.2-1.6. şi activitatea 2 menționate în ghidul specific, **capitolul 1.3. Acțiunile sprijinite în cadrul apelului** [↑](#footnote-ref-2)
3. Condițiile trebuie îndeplinite cumulativ. Solicitantul/ beneficiarul trebuie să se asigure că participanţii la operațiuni nu au reprezentat grup ţintă pentru aceleași măsuri (ex. servicii de prevenire, depistare precoce (screening), diagnostic și direcționare către tratament al pacienților cu boli hepatice cronice secundare infecțiilor virale cu virusuri hepatitice B/ D și C, etc.) în același timp, cofinanţate din fonduri nerambursabile. În cazul în care, în implementare, se constată încălcarea acestui criteriu, contractul de finanțare va fi reziliat, conform prevederilor legale în vigoare. [↑](#footnote-ref-3)
4. http://www.fonduri-ue.ro/pocu-2014#implementare-program [↑](#footnote-ref-4)